b"\n_START_ARTICLE_\nGoa'uldi\n_START_PARAGRAPH_\nGoa'uldi so v izmi\xc5\xa1ljenem svetu televizijske serije Zvezdna vrata parazitska rasa, ki za gostitelje izbira v glavnem ljudi._NEWLINE_Imajo ka\xc4\x8di podobno obliko in se naselijo v zgornji predel hrbtenja\xc4\x8de tako da se ovijejo okoli mo\xc5\xbeganskega debla. Parazit nadzira gostiteljevo telo in misli. Kot gostitelje lahko uporabijo razli\xc4\x8dne vrste, vendar ve\xc4\x8dinoma izbirajo ljudi, ker se njihovo telo lahko hitro popravi. Ve\xc4\x8d stoletij so vladali na Zemlji kot bogovi, tako da po imenih ustrezajo bogovom iz razli\xc4\x8dnih mitologij, v glavnem egip\xc4\x8danske. Mogo\xc4\x8dni posamezniki se imenujejo Sistemski lordi. Imajo zelo napredno tehnologijo v primerjavi z Zemljani, ve\xc4\x8dino so prevzeli od drugih civilizacij, predvsem Starodavnih. Ve\xc4\x8dino \xc4\x8dasa predstavljajo glavnega nasprotnika Taurijev (Zemljanov). Njihovo vojsko predstavljajo Jaffe, ki tudi prena\xc5\xa1ajo nedorasle parazite."